|  |  |
| --- | --- |
|  | **ÁFORM UM LAGASETNINGU**  *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | Frumvarp til laga um breytingu á lögum nr. 55/1996, um tæknifrjóvgun og notkun kynfrumna og fósturvísa manna til stofnfrumurannsókna (geymsla og nýting fósturvísa og kynfrumna). HRN22070045 |
| **Ráðuneyti /verkefnisstjóri** | Heilbrigðisráðuneyti |
| **Innleiðing EES-gerðar?** | Já  Nei |
| **Dags.** | 6. september 2022 |

|  |
| --- |
| 1. **Úrlausnarefni** |
| 1. **Forsaga máls og tilefni**   Í gildandi 4. mgr. 10. gr. laga um tæknifrjóvgun og notkun kynfrumna og fósturvísa manna til stofnfrumurannsókna segir:  „*Nú er hámarksgeymslutími fósturvísa ekki liðinn en par sem samþykkti geymslu fósturvísanna slítur hjúskap eða óvígðri sambúð sinni og skal þá eyða fósturvísunum. Sama gildir ef annar aðilinn andast nema um gjöf kynfrumna til notkunar við tæknifrjóvgun hafi verið að ræða.*“  Orðalag ákvæðisins bendir til þess að gert sé ráð fyrir að par sem samþykkir geymslu fósturvísa hafi hvort um sig lagt til kynfrumur sem urðu að fósturvísum. Löggjafinn hefur ekki gert ráð fyrir því að staðan yrði önnur ef einungis annar aðilinn leggur til kynfrumur eða að réttarstaðan breytist ef aðstæður breytast. Í frumvarpi sem varð að lögum nr. 55/1996 er ekki fjallað nánar um það hvers vegna ekki sé heimilt að nota fósturvísa nema í samræmi við samþykktan tilgang geymslunnar.  Með lögum nr. 64/2005 tóku gildi ákvæði í ýmsum lögum til að tryggja réttindi samkynhneigðs fólks, þ. á m. var réttarstaða samkynhneigðra til að geta gengist undir tæknifrjóvgun gerð sú sama og gagnkynhneigðra. Þegar lögunum um tæknifrjóvgun og notkun kynfrumna og fósturvísa manna til stofnfrumurannsókna var breytt með lögum nr. 54/2008, var einhleypum konum veitt heimild til þess að gangast undir tæknifrjóvgunarmeðferð. Tekið var fram í frumvarpinu að þegar einhleyp kona elur barn sem getið er við tæknifrjóvgun sé það meðvituð ákvörðun sem einhleypar konur taka, að uppfylltum skilyrðum, eftir að hafa metið sínar aðstæður og hæfni sem uppalanda, bæði með tilliti til líkamlegrar heilsu sinnar, félagslegrar og fjárhagslegrar stöðu. Skilyrði fyrir tæknifrjóvgun eru þau sömu hjá einhleypum konum og öðrum konum.  Í ljósi sífellt fjölbreytilegri fjölskylduforma geta komið upp tilvik sem gildandi lög ná ekki til eða hreinlega bjóða upp á mismunun. Nefna má sem dæmi þegar að tvær konur sem eignast fósturvísa í hjónabandi eða sambúð með gjafasæði og kynfrumum annarrar þeirra. Samkvæmt gildandi lögum ber að eyða fósturvísunum, þó að vilji beggja standi til þess að sú sem lagði til kynfrumurnar eða þær báðar nýti fósturvísana. Þessu þarf löggjafinn að breyta og þess vegna mun heilbrigðisráðherra leggja fram frumvarp, sem breytir ákvæðunum laganna með þeim hætti að ekki skuli eyða fósturvísum ef fyrir liggur upplýst samþykki aðila um að slíkt skuli ekki gera. Um er að ræða mikið réttlætismál og ríkir hagsmunir standa til þess að þessu verði breytt sem allra fyrst. Við vinnuna verður hugað að annarri löggjöf sem breytingin gæti haft áhrif á, eins og erfðalöggjöf.   1. **Hvert er úrlausnarefnið?**   Að löggjöfin bjóði ekki upp á mismunandi reglur eftir fyrri sambúðarstöðu og að einstaklingum verði í sjálfvald sett að ákveða geymslu og notkun á fósturvísum með upplýstu samþykki.   1. **Að hvaða marki duga gildandi lög og reglur ekki til?**   Gildandi lög eru með þeim hætti að þau kveða á um mismunandi reglur um eyðingu fósturvísa eftir fyrri hjúskaparstöðu. |
| 1. **Markmið** |
| 1. **Stefna hins opinbera á viðkomandi málefnasviði/málaflokki**   Framtíðarsýn málefnasviðs 24 er sameiginleg öllum málefnasviðum heilbrigðisráðuneytisins, að íslensk heilbrigðisþjónusta sé á heimsmælikvarða og lýðheilsustarf með áherslu á heilsueflingu og forvarnir sé hluti af allri þjónustu, sérstaklega þjónustu heilsugæslunnar, að árangur heilbrigðisþjónustunnar sé metinn með því að mæla gæði þjónustunnar, öryggi hennar, hversu aðgengileg hún er og hvað hún kostar. Heilsugæslan sem fyrsti viðkomustaður notenda heilbrigðisþjónustunnar verður styrkt enn frekar og byggð upp þverfagleg teymisvinna þar sem unnið er að stöðugum umbótum. Heilsugæslan verður leiðandi þátttakandi í heilsueflingu og aðgerðaáætlun um lýðheilsu og forvarnir. Þjónustan verður aukin og heilsugæslustöðvum fjölgað til að minnka álagið á aðra viðkomustaði á borð við bráðamóttöku. Meginmarkmið heilbrigðisþjónustu er að veitt sé örugg, aðgengileg og hagkvæm heilbrigðisþjónusta þar sem sjúklingum er tryggð greið leið að réttri þjónustu á réttum stað Sérstök áhersla verður á að efla almenna og sérhæfða heimahjúkrun og fjölbreytta geðheilbrigðisþjónustu sem tekur mið af ólíkum þörfum notenda. Geðheilsuteymi um land allt verða efld, forvarnir og áhrif notenda á þjónustuna aukin. Einnig verður lögð aukin áhersla á að innleiða stafrænar lausnir í heilbrigðisþjónustu og nýta nýja tækni til að auka þjónustuna, gæði hennar, nýtingu mannafla og hagkvæmni. Stuðlað verður að nýsköpun og fjarheilbrigðisþjónusta efld.   1. **Markmið sem að er stefnt með lagasetningu í ljósi úrlausnarefnis og stefnu stjórnvalda**   Að tryggja sjúklingum greiða leið að réttri þjónustu á réttum stað, þ.e. að fósturvísum sé ekki eytt ef vilji einstaklinga stendur til þess að þeir verði nýttir. |
| 1. **Leiðir** |
| 1. **Ekkert aðhafst - hvaða afleiðingar hefði það?**   Það verður áfram kveðið á um það í lögum að fósturvísum einstaklinga sem hafa verið í sambúð en slíta henni verði eytt, jafnframt að fósturvísum með kynfrumum látinna einstaklinga verði eytt.   1. **Önnur úrræði en lagasetning sem metin hafa verið**   Það er þörf á lagabreytingu, önnur úrræða myndu ekki ná fram sömu markmiðum.   1. **Mögulegar leiðir við lagasetningu**   Að breyta lögum um um tæknifrjóvgun og notkun kynfrumna og fósturvísa manna til stofnfrumurannsókna. |
| 1. **Hvaða leið er áformuð og hvers vegna?** |
| 1. **Stutt lýsing á þeirri leið sem áformuð er og rökstuðningur fyrir henni**   Lagt verður til að breyta ákvæði 3. mgr. 10 gr. laga um um tæknifrjóvgun og notkun kynfrumna og fósturvísa manna til stofnfrumurannsókna   1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**   Fella brott skyldu til að eyða fósturvísum skv. gildandi 4. mgr. 10 gr. laga um tæknifrjóvgun og notkun kynfrumna og fósturvísa manna til stofnfrumurannsókna |
| 1. **Samræmi við stjórnarskrá og þjóðarétt – aðrar grundvallarspurningar** |
| 1. **Koma áformin inn á svið stjórnarskrár og þjóðréttarskuldbindinga?**   Nei.   1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**   Nei.   1. **Er önnur grundvallarlöggjöf sem taka þarf tillit til?**   Nei. |
| 1. **Samráð** |
| 1. **Hverjir eru helstu hagsmunaaðilar?**   Einstaklingar sem fara í tæknifrjóvgun.   1. **Er skörun við stjórnarmálefni annarra ráðuneyta?**   Hugsanlega við dómsmálaráðuneyti vegna erfðalaga og barnalaga varðandi feðrunarreglur.   1. **Samráð sem þegar hefur farið fram**   Samráð hefur verið haft við embætti landlæknis og LIVIO, sem er eini heilbrigðisþjónustuveitandinn á Íslandi sem hefur leyfi frá heilbrigðisráðherra til að framkvæma tæknifrjóvganir.   1. **Fyrirhugað samráð**   Áformin verða birt á Samráðsgátt stjórnvalda, fyrirhugað er að hafa frekara samráð við embætti landlæknis. Enn fremur er áætlað að hafa samráð við LIVIO og Tilveru, Samtök um ófrjósemi |
| 1. **Mat á áhrifum þeirrar leiðar sem áformuð er** |
| 1. **Niðurstaða frummats á áhrifum, sbr. fylgiskjal** |
| 1. **Næstu skref, innleiðing** |
| 1. **Hefur verið gerð verkefnisáætlun fyrir frumvarpssmíðina?**   Nei.   1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**   Ef væntanlegt frumvarp verður að lögum mun ráðuneytið upplýsa embætti landlæknis og LIVIO um breytingarnar. Umræddir aðilar þarfnast ekki tíma til aðlögunar.   1. **Hvaða forsendur þurfa að vera fyrir hendi til að lagasetning beri árangur?**   Að upplýst verði um lagasetninguna.   1. **Mælikvarðar á árangur og útkomu**   Á ekki við.   1. **Hefur verið hugað að því að afla gagna til að meta árangur þegar þar að kemur?**   Á ekki við. |
| 1. **Annað** |
|  |
| 1. **Fylgiskjöl** |
| 1. **Mat á áhrifum lagasetningar – Frummat, sbr. eyðublað** 2. **Önnur fylgiskjöl eftir atvikum** |